sukhrobnurali/uzbek-legal-corpus huggingface dataset:
“JAR” SPORT-SOGʻLOMLASHTIRISH KOMPLEKSINI TOSHKENT SHAHAR HOKIMLIGINING KAPITAL QURILISH BOSH BOSHQARMASI BALANSIDAN OʻZBEKISTON RESPUBLIKASI ICHKI ISHLAR VAZIRLIGI BALANSIGA BERISH TOʻGʻRISIDA
(resolution, 2016-05-02)

Aholi oʻrtasida sport-sogʻlomlashtirish ishlarini yanada rivojlantirish, ichki ishlar organlari va Oʻzbekiston Respublikasi Ichki ishlar vazirligi boʻlinmalarining shaxsiy tarkibi jismoniy tayyorgarligini takomillashtirish, shuningdek kompleksning sport va moddiy-texnika bazasini xalqaro talablarga mos yuqori darajada saqlash maqsadida Vazirlar Mahkamasi qaror qiladi: 1. Qurilishi tugallangan “Jar” sport-sogʻlomlashtirish kompleksi obyektlari Toshkent shahar hokimligining Kapital qurilish bosh boshqarmasi balansidan Oʻzbekiston Respublikasi Ichki ishlar vazirligi balansiga tekin berilsin. 2. Toshkent shahar hokimligi (Toʻlaganov), Oʻzbekiston Respublikasi Ichki ishlar vazirligi (Almatov) manfaatdor vazirliklar va idoralar vakillari ishtirokida “Jar” sport-sogʻlomlashtirish kompleksini qabul qilib olish va topshirish boʻyicha qoʻshma komissiya tashkil etsinlar. 3. “Jar” sport-sogʻlomlashtirish kompleksini saqlash va unga xizmat koʻrsatish uchun xodimlarning umumiy soni 150 nafardan iborat etib tasdiqlansin, shu jumladan 75 nafari — ichki ishlar organlari va ichki qoʻshinlar boʻyicha xodimlarning umumiy soni doirasida; 75 nafari — Oʻzbekiston Respublikasi respublika budjeti mablagʻlari hisobiga saqlangan holda qoʻshimcha ravishda ajratiladi (ilova qilinadi). 4. Oʻzbekiston Respublikasi Ichki ishlar vazirligi Davlat sport qoʻmitasi bilan birgalikda Moliya vazirligi bilan kelishgan holda “Jar” sport-sogʻlomlashtirish kompleksi toʻgʻrisidagi nizomni bir oy muddatda ishlab chiqsin va tasdiqlasin. 5. Oʻzbekiston Respublikasi Ichki ishlar vazirligi “Jar” sport-sogʻlomlashtirish kompleksiga sarflanadigan xarajatlarni 1998-yil uchun tasdiqlangan mablagʻlar doirasida amalga oshirsin. 6. Oʻzbekiston Respublikasi Moliya vazirligi 1999 va keyingi yillar uchun Oʻzbekiston Respublikasi Ichki ishlar vazirligiga budjet mablagʻlarini belgilashda “Jar” sport-sogʻlomlashtirish kompleksi tomonidan koʻrsatiladigan xizmatlardan olinadigan daromadlarni hisobga olsin. ‎ Hammasi‎ Budjet ‎hisobiga qoʻshimcha ravishda Ichki ishlar vazirligi xodimlari soni hisobiga Hammasi 150‎ 75‎ 75‎ ulardan:‎ ‎ ‎ ‎ katta va kichik boshliqlar ‎tarkibiga kiruvchilar 25‎ 25‎ —‎ kichik va oddiy boshliqlar ‎tarkibiga kiruvchilar 50‎ 50‎ —‎ ishchi va xizmatchilar 75‎ —‎ 75‎
XUSUSIYLASHTIRILADIGAN KORXONALARNING JISMONIY SHAXSLAR TOMONIDAN TEKIN OLINGAN AKSIYALARIGA SOLIQ SOLISH MEXANIZMI TOʻGʻRISIDA
(resolution, 1998-06-29)

Xususiylashtiriladigan korxonalarning aksiyalarini joylashtirishni va jismoniy shaxslarning aksiyalar sotib olish bilan bogʻliq daromadiga soliq solishni tartibga solish maqsadida Vazirlar Mahkamasi qaror qiladi: 1. Belgilansinki: davlat korxonasini aksiyadorlik jamiyatiga aylantirishda aksiyalarning bir qismi mehnat jamoasi aʼzolariga respublika Hukumatining tegishli qarori mavjud boʻlgan taqdirdagina tekin beriladi; aksiyalarni tekin olish huquqiga mehnat jamoasi aʼzosi boʻlgan mehnat faxriylari va keksaligi yoki nogironligiga koʻra mazkur korxonadan pensiyaga chiqqan, unda kamida 10 yil ishlagan pensionerlar ega boʻladilar. 2. Maʼlumot uchun qabul qilinsinki, mehnat jamoasi aʼzolariga tekin beriladigan aksiyalar qiymati jismoniy shaxslarning jami daromadiga kiritiladi va undan Oʻzbekiston Respublikasining Soliq kodeksiga muvofiq jismoniy shaxslar daromadiga solinadigan soliq undiriladi. Belgilansinki: jismoniy shaxslar daromadidan olinadigan soliq summasi bir oyda olingan daromad summasidan ortiq boʻlganda (xususiylashtiriladigan davlat korxonalarining tekin olingan aksiyalari qiymati chiqarib tashlangan holda) jismoniy shaxslar daromadidan soliq aksiyalar berilgan vaqtdan boshlab bir yil davomida boʻlib-boʻlib undiriladi; aksiyalar berish vaqtida xususiylashtirilayotgan korxona xodimlarining roʻyxatdagi tarkibida boʻlmagan pensionerlar tomonidan tekin olingan aksiyalar boʻyicha jismoniy shaxslar daromadidan soliq undirish davlat soliq xizmati organlari tomonidan jami yillik daromad boʻyicha yillik deklaratsiyalar asosida jismoniy shaxslar daromadiga soliq solish uchun nazarda tutilgan tartibda amalga oshiriladi. 3. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi aksiyadorlik jamiyatlarida tekin olingan aksiyalar mehnat jamoasi aʼzolari oʻrtasida zarur darajada taqsimlanishiga rioya qilinishi ustidan muntazam nazorat qilsin. 4. Oʻzbekiston Respublikasi Adliya vazirligi, Davlat mulki qoʻmitasi bir oy muddatda: mazkur qarorga zid boʻlgan idoraviy normativ hujjatlar qayta koʻrib chiqilishi va bekor qilinishini taʼminlasinlar; mehnat jamoasiga uning ulushini tekin berish xususida Oʻzbekiston Respublikasi qonun hujjatlarini oʻzgartirish toʻgʻrisida Vazirlar Mahkamasi taklif kiritsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari B. S. Hamidov va V. A. Chjen zimmasiga yuklansin.
SHOʻRTAN GAZ-KIMYO KOMPLEKSI ATROFIDA YASHIL VOHA BARPO ETISH TOʻGʻRISIDA
(resolution, 2012-01-11)

Shoʻrtan gaz-kimyo kompleksini va unga yondosh hududlarni qum bosishidan muhofaza qilish hamda ushbu mintaqada ekologiya vaziyatini yaxshilash maqsadida Vazirlar Mahkamasi qaror qiladi: 1. Qashqadaryo viloyati hokimligi Shoʻrtan gaz-kimyo kompleksiga yondosh 5 ming gektar yerni ajratish masalasini belgilangan tartibda hal qilsin. 2. Oʻzbekiston Respublikasi Davlat oʻrmon qoʻmitasi koʻrsatib oʻtilgan yerlarda 1998-yil 1-iyuldan boshlab avtomobil yoʻllari, novlar va sugʻorish tarmoqlari boʻylab ihota oʻrmonzorlari, manzarali ihota daraxtzorlari, kichik oʻrmonlar va koʻchatzorlar barpo etish hamda kelgusida ularni parvarish qilish boʻyicha ixtisoslashtirilgan oʻrmon xoʻjaligi korxonasi tashkil etsin. Oʻzbekiston Respublikasi Moliya vazirligi oʻrmon xoʻjaligi korxonasi tashkil etish uchun ilovaga* muvofiq mablagʻ ajratsin. 3. “Oʻzneftgazqazibolish” birlashmasi Oʻzbekiston Respublikasi Davlat oʻrmon qoʻmitasi hisob-kitoblariga binoan, tashkil qilinayotgan ixtisoslashtirilgan oʻrmon xoʻjaligi korxonasini ihota oʻrmonzorlari barpo etish uchun zarur boʻlgan texnika, asbob-uskunalar va anjomlar bilan taʼminlasin. 4. “Oʻzqishloqxoʻjaliktaʼminottuzatish” davlat kooperativ qoʻmitasiga tashkil qilinayotgan ixtisoslashtirilgan oʻrmon xoʻjaligi korxonasining texnika va transport vositalarini tuzatish hamda ularga servis xizmati koʻrsatish, korxonani zarur ehtiyot qismlar bilan taʼminlash yuklansin. 5. “Oʻzdavneftmahsulot” birlashmasi Oʻzbekiston Respublikasi Davlat oʻrmon qoʻmitasi buyurtmalariga binoan, ixtisoslashtirilgan oʻrmon xoʻjaligi korxonasini ihota oʻrmonzorlari va manzarali ihota daraxtzorlari barpo etishga doir ishlarni bajaruvchi texnika va avtomashinalarning uzluksiz ishlashi uchun yonilgʻi-moylash materiallari bilan taʼminlasin. 6. Oʻzbekiston Respublikasi Qishloq va suv xoʻjaligi vazirligi hamda “Oʻzkimyosanoat” uyushmasi ixtisoslashtirilgan oʻrmon xoʻjaligi korxonasi tashkil etilishi munosabati bilan Oʻzbekiston Respublikasi Davlat oʻrmon qoʻmitasiga mineral oʻgʻitlar va daraxtzorlarni himoya qilish kimyoviy vositalari ajratishni nazarda tutsinlar. 7. Makroiqtisodiyot va statistika vazirligi, Moliya vazirligi Shoʻrtan gaz-kimyo kompleksi atrofida yashil voha barpo etishni 2001-yilgacha har yili Oʻzbekiston Respublikasi investitsiya dasturiga kiritishni va ushbu tadbirlar uchun Davlat oʻrmon qoʻmitasiga asoslangan hisob-kitoblar boʻyicha mablagʻlar ajratishni nazarda tutsinlar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. H. Joʻrabekov zimmasiga yuklansin.
NIDERLANDIYA QIROLLIGI (AMSTERDAM ShAHRI)DA OʻZBEKISTON RESPUBLIKASI BOSh KONSULXONASINI OChISh TOʻGʻRISIDA
(resolution, 2003-05-19)

Oʻzbekiston Respublikasi va Niderlandiya Qirolligi oʻrtasida diplomatik munosabatlar oʻrnatish toʻgʻrisida 1992-yil 10-iyuldagi Protokolga muvofiq Vazirlar Mahkamasi qaror qiladi: 1. Niderlandiya qirolligi (Amsterdam shahri)da Oʻzbekiston Respublikasining Bosh konsulxonasi taʼsis etilsin. 2. Bosh konsulxonaning shtat jadvali va 1998-yil uchun xarajatlar smetasi 1 va 2-ilovalarga* muvofiq tasdiqlansin. 1998-yil uchun Bosh konsulxona xodimlari soni 3 nafardan iborat etib belgilansin, ulardan: 2 — kishi diplomatik tarkib xodimlari, 1 — kishi maʼmuriy-texnik xodim. Oʻzbekiston Respublikasi Moliya vazirligi xodimlar shtatining butlanishiga qarab xarajatlar smetasiga muvofiq 1998-yil uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Bosh konsulxonaning diplomatik xodimlari tarkibini butlash uchun nomzodlar yuzasidan takliflar kiritsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2003-02-13)

Oʻzbekiston Respublikasi Vazirlar Mahkamasining “Alkogolli mahsulotlar ishlab chiqarish va ularning aylanishi ustidan davlat monopoliyasini kuchaytirish hamda Oʻzbekiston Respublikasi hududida alkogolli va tamaki mahsulotlarini sotishdan budjetga tushumni koʻpaytirish yuzasidan qoʻshimcha chora-tadbirlar toʻgʻrisida” 1998-yil 21-maydagi 221-son qarorining 12-bandini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 1997-yil 27-oktabrdagi 485-son qarori bilan tasdiqlangan Oʻzbekiston Respublikasi hududida alkogolli ichimliklar va pivo bilan chakana savdo qilish qoidalarining 6-bandi (Oʻzbekiston Respublikasi QT, 1997-y., 10-son, 36-modda; 1998-y., 2-son, 5-modda) sakkizinchi xatboshidan keyin quyidagi mazmundagi xatboshi bilan toʻldirilsin: “mayda chakana savdo tashkilotlarida (savdo zaliga ega boʻlmagan doʻkonlar, kioskalar, palatkalarda), dehqon bozorlarida va ulgurji bozorlarda (alkogolli mahsulotlar uchun)”. 2. Oʻzbekiston Respublikasi Vazirlar Mahkamasining 1998-yil 24-fevraldagi 80-son qaroriga 2-ilova — “Yuridik va jismoniy shaxslar tomonidan Oʻzbekiston Respublikasi hududiga olib kiriladigan aksiz soligʻi solinadigan tovarlarga aksiz soligʻi stavkalari”da keltirilgan 2204—2206, 2208 tovar kodlari boʻyicha alkogolli mahsulotlarning barcha turlariga (pivodan tashqari) aksiz soligʻi stavkasidagi “75” raqami “90” raqami bilan almashtirilsin.
OʻZBEKISTON ARXITEKTORLAR UYuShMASINING FAOLIYATINI QOʻLLAB-QUVVATLASh ChORA-TADBIRLARI TOʻGʻRISIDA
(resolution, 2021-02-22)

Respublikada arxitektura-shaharsozlik faoliyatini yanada rivojlantirish, bunda Oʻzbekiston Arxitektorlar uyushmasining oʻrni va masʼuliyatini oshirish maqsadida Vazirlar Mahkamasi qaror qiladi: 1. Oʻzbekiston Arxitektorlar uyushmasiga oʻz kuch-gʻayratlarini arxitektura va shaharsozlikni rivojlantirishning quyidagi asosiy yoʻnalishlarini roʻyobga chiqarishga qaratish tavsiya etilsin: arxitektura va shaharsozlik faoliyatining meʼyoriy-huquqiy asoslarini takomillashtirishda qatnashish, shaharlar va boshqa aholi yashaydigan joylarni obod qilishning arxitektura-rejalashtirish, badiiy sifatini rivojlantirish va yaxshilash; loyihalashtirish, shuningdek, milliy anʼanalar va xorijiy meʼmorchilikning ilgʻor tajribasini hisobga olgan holda, arxitektura va shaharsozlikni rivojlantirish jarayonlarini boshqarishning zamonaviy usullari va texnologiyalarini ishlab chiqish; meʼmorchilikning milliy madaniy merosini oʻrganish va saqlash, uning yutuqlarini anjumanlar, simpoziumlar, koʻrgazmalar va eng yaxshi loyihalar uchun tanlovlar oʻtkazish yoʻli bilan targʻib qilish; respublika arxitektorlarining ijodiy faolligini rivojlantirish, ularning kasb-hunar darajalarini oshirish, oʻziga qarashli arxitektura jamgʻarmasining ishlab chiqarish quvvatlaridan kengroq foydalanish, arxitekturaning malakali kadrlarini tayyorlash. 2. Oʻzbekiston Arxitektorlar uyushmasi “Davarxitekqurilish” qoʻmitasi, respublikaning boshqa vazirliklari va idoralari bilan birgalikda 1998-yil 1-oktabrgacha 2005-yilgacha boʻlgan davrda Oʻzbekiston Arxitekturasini rivojlantirishning milliy dasturi konsepsiyasini tayyorlasin. 3. Oʻzbekiston Arxitektorlar uyushmasining moddiy-texnika bazasini mustahkamlash maqsadida: “Oʻzqurilishmateriallari” aksiyadorlik kompaniyasi, “Toshkentuyjoyinvestqurilish” korporatsiyasi, “Oʻzbektransqurilish” davlat uyushmasi va “Oʻzmontajmaxsusqurilish” uyushmasi, “Oʻzavtoyoʻl” davlat konserni, “Oʻzbekgidroenergoqurilish” tresti va respublikaning bir qator loyihalashtirish institutlarining Oʻzbekiston Arxitektorlar uyushmasiga moliyaviy yordam koʻrsatish toʻgʻrisidagi takliflari qoʻllab-quvvatlansin; 1998-yilda Oʻzbekiston Arxitektorlar uyushmasiga Vazirlar Mahkamasining zaxira jamgʻarmasidan 5 mln. soʻm ajratilsin; Qoraqalpogʻiston Respublikasi Vazirlar Kengashi, viloyatlar hokimliklari Oʻzbekiston Arxitektorlar uyushmasiga uning joylardagi boʻlimlarini tashkil etishda, ularni binolar va aloqa vositalari bilan taʼminlashda amaliy yordam koʻrsatsinlar. 4. Belgilansinki: homiylar tomonidan oʻtkazilgan mablagʻlardan6 arxitektura ishini yanada rivojlantirish, ilmiy-tadqiqot faoliyati, Arxitektorlar uyushmasining moddiy-texnika bazasini mustahkamlash, ijodiy xodimlarni ijtimoiy himoya qilish uchun foydalanilishi kerak. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. R. Yunusov zimmasiga yuklansin.
OLMALIQ KON-METALLURGIYA KOMBINATINI AKSIYADORLAShTIRIShGA OID QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Aksiyadorlashtirish jarayonini samarali tashkil etish va rangli hamda qimmatbaho metallar qazib olish va ularni qayta ishlash ishlab chiqarishini boshqarishni takomillashtirish maqsadida Vazirlar Mahkamasi qaror qiladi: 1. “Olmaliq kon-metallurgiya kombinati” aksiyadorlik jamiyati aksiyalarini quyidagi ulushlarda dastlabki joylashtirish nazarda tutilsin: 51 foiz — davlat ulushi; 46,5 foiz —tender asosida xorijiy investorlarga sotiladigan ulush; 2,5 foiz — mehnat jamoasi aʼzolari ulushi. 2. Oʻzbekiston Respublikasi Davlat mulki qoʻmitasi Olmaliq kon-metallurgiya kombinati bilan birgalikda ikki hafta muddatda “Olmaliq kon-metallurgiya kombinati” ochiq turdagi aksiyadorlik jamiyatini tashkil etishga oid dastlabki hujjatlarga tegishli oʻzgartirishlar kiritsin. 3. Tender komissiyasi va Oʻzbekiston Respublikasi Davlat mulki qoʻmitasining “Olmaliq kon-metallurgiya kombinati” ochiq turdagi aksiyadorlik jamiyatining aksiyalashtiriladigan mol-mulkini baholash, sotiladigan aksiyalar narxini belgilash va tayyorlangan tender hujjatlarini ekspertizadan oʻtkazish uchun “Atlantik Galf Assoshieytes” (AQSh), “Independent Mayning Konsaltants. Ink” (AQSh) va “Patton Boggs” (AQSh) kompaniyalari guruhini jalb etish toʻgʻrisidagi taklifi qabul qilinsin. 4. Oʻzbekiston Respublikasi Davlat mulki qoʻmitasi: ishlarning bajarilishiga qarab koʻrsatilgan xizmatlarga uch bosqichda haq toʻlashni nazarda tutgan holda ishlarni bajarish uchun “Atlantik Galf Assoshieytes” (AQSh), “Independent Mayning Konsaltants. Ink” (AQSh) va “Patton Boggs” (AQSh) kompaniyalari guruhi bilan 10 kun muddatda kontrakt tuzsin; kontrakt imzolangan kundan boshlab ikki oy muddatda kompaniyalar guruhining “Olmaliq kon-metallurgiya kombinati” ochiq turdagi aksiyadorlik jamiyatining aksiyalashtiriladigan mol-mulkini baholash, sotiladigan aksiyalar narxini belgilash va tayyorlangan tender hujjatlari ekspertizasi yuzasidan ish natijalariga oid materiallarni tender komissiyasiga kiritsin. 8. Vazirlar Mahkamasining “Olmaliq kon-metallurgiya kombinatini aksionerlik jamiyatiga aylantirish toʻgʻrisida” 1997-yil 10-fevraldagi 71-son qarorining 3, 4-bandlari oʻz kuchini yoʻqotgan deb hisoblansin. 9. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. T. Sultonov zimmasiga yuklansin.
SAVDO-IQTISODIY VA ILMIY-TEXNIKAVIY HAMKORLIK BOʻYICHA OʻZBEKISTON-VYETNAM HUKUMATLARARO KOMISSIYASINING OʻZBEKISTONGA OID QISMINI TUZISH TOʻGʻRISIDA
(resolution, 1998-12-14)

Oʻzbekiston Respublikasining Vyetnam Sotsialistik Respublikasi bilan oʻzaro foydali iqtisodiy va texnikaviy hamkorligini faollashtirish maqsadida Vazirlar Mahkamasi qaror qiladi: 1. Savdo-iqtisodiy va ilmiy-texnikaviy hamkorlik boʻyicha Oʻzbekiston — Vyetnam hukumatlararo komissiyasining Oʻzbekistonga oid qismi tuzilsin, unga respublika vazirliklari va idoralarining, davlat, aksiyadorlik va xususiy korxonalarining, jamoat tashkilotlari va uyushmalarining Vyetnam Sotsialistik Respublikasi bilan iqtisodiy va texnikaviy hamkorlikni rivojlantirish boʻyicha faoliyatini muvofiqlashtirib borish funksiyasi yuklansin. 3. Savdo-iqtisodiy va ilmiy-texnikaviy hamkorlik boʻyicha Oʻzbekiston — Vyetnam hukumatlararo komissiyasining Oʻzbekistonga oid qismi kotibiyati funksiyalarini bajarish Oʻzbekiston Respublikasi Tashqi iqtisodiy aloqalar vazirligiga yuklansin. 4. Mazkur qarorning bajarilishini nazorat qilish Vazirlar Mahkamasining Tashqi iqtisodiy faoliyatni muvofiqlashtirish departamentiga yuklansin.
MEHNATGA HAQ TOʻLAShNING YAGONA TARIF SETKASINI YANADA TAKOMILLAShTIRISh TOʻGʻRISIDA
(resolution, 1999-07-19)

Oʻzbekiston Respublikasi Prezidentining “Ish haqi, pensiyalar va stipendiyalar miqdorini oshirish toʻgʻrisida” 1998-yil 9-iyundagi PF-2009-son Farmonini bajarish yuzasidan hamda ish haqining ragʻbatlantiruvchi ahamiyatini yanada kuchaytirish maqsadida Vazirlar Mahkamasi qaror qiladi: 1. 1998-yil 1-iyuldan boshlab boshlangʻich razryadning oyiga 1100 soʻm miqdoridagi tarif stavkasi mehnatga haq toʻlash boʻyicha Yagona tarif setkasiga asos qilib olinsin va yangi tarif koeffitsiyentlari ilovaga muvofiq tasdiqlansin. 2. Oʻzbekiston Respublikasi Vazirlar Mahkamasining 1997-yil 8-maydagi 233-son qarori 1998-yil 1-iyuldan boshlab oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B. S. Hamidov zimmasiga yuklansin. Mehnatga haq toʻlash razryadlari‎ Tarif koeffitsiyentlari‎ 0‎1‎2‎3‎4‎5‎6‎7‎8‎9‎10‎11‎12‎13‎14‎15‎16‎17‎18‎19‎20‎21‎22‎‎ 1,000‎1,780‎1,958‎2,155‎2,369‎2,596‎2,832‎3,080‎3,334‎3,592‎3,854‎4,121‎4,395‎4,673‎4,955‎5,242‎5,532‎5,827‎6,125‎6,428‎6,735‎7,046‎7,361‎
ISH HAQI, PENSIYA VA STIPENDIYALAR MIQdORINI OSHIRISH TOʻGʻRISIDA
(decree, 2025-11-26)

8. Oʻzbekiston Respublikasi Prezidentining 1997-yil 6-maydagi PF-1755-son Farmoni, 8-moddasidan tashqari, oʻz kuchini yoʻqotgan deb hisoblansin.
OʻZBEKISTON RESPUBLIKASIDA UY-JOY QURILIShINI RAGʻBATLANTIRISh YuZASIDAN QOʻShIMChA ShART-ShAROITLAR YaRATISh TOʻGʻRISIDA
(resolution, 2005-05-31)

“Oʻzuyjoyjamgʻarmabank” buyurtmalari boʻyicha uy-joy qurish mexanizmini yanada takomillashtirish, uy-joy qurilishida qatnashuvchi korxonalar va tashkilotlar oʻrtasidagi oʻzaro hisob-kitoblarni yaxshilash hamda ularning foydalanishga topshirilishini jadallashtirish, shuningdek uy-joy sotib olishga kreditlar berish uchun “Oʻzuyjoyjamgʻarmabank”ning resurs bazasini mustahkamlash maqsadida Vazirlar Mahkamasi qaror qiladi: 1. “Toshkentuyjoyinvestqurilish” korporatsiyasi korxonalari va tashkilotlarining 1998-yil 1-yanvardagi holatiga koʻra budjetga muddatida toʻlanmagan 937 mln soʻm miqdoridagi toʻlovlari hisobdan chiqarilsin. 3. Pudrat qurilish tashkilotlariga pudrat tashkilotlar schyotiga nisbatan qoʻyilgan talablardan qatʼi nazar, bajarilgan ishlar va koʻrsatilgan xizmatlar uchun avans toʻlovlari va hisob-kitoblar koʻrinishida “Oʻzuyjoyjamgʻarmabank”dan tushuvchi mablagʻlardan (budjet bilan oʻzaro hisob-kitoblardan tashqari), istisno tariqasida, “Oʻzuyjoyjamgʻarmabank” buyurtmalari boʻyicha uy-joy qurilishi bilan bogʻliq maqsadlarda foydalanishga ruxsat berilsin. 4. “Oʻzuyjoyjamgʻarmabank” bilan tuzilgan shartnomalar boʻyicha pudrat tashkilotlar tomonidan uy-joy qurilishiga foydalaniladigan moddiy resurslar 1998-yil 1-yanvardan boshlab, istisno tariqasida, qoʻshilgan qiymat soligʻidan ozod qilinsin. Oʻzbekiston Respublikasi Moliya vazirligi va Davlat soliq qoʻmitasi koʻrsatib oʻtilgan imtiyozni qoʻllash tartibini ikki hafta muddatda ishlab chiqsin va tasdiqlasin. 7. Oʻzbekiston Respublikasi Adliya vazirligi, Moliya vazirligi, Markaziy banki, Davlat soliq qoʻmitasi, boshqa vazirliklar va idoralar amaldagi normativ hujjatlarni bir oy muddatda mazkur qarorga muvofiqlashtirsinlar. 8. Mazkur qarorning bajarilishini nazorat qilish Bosh vazirning oʻrinbosari B. S. Hamidov va Markaziy bank raisi F. M. Mullajonov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1998-06-05)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Quyidagilar tasdiqlansin: Oʻzbekiston Respublikasi Hukumati bilan Moldova Respublikasi Hukumati oʻrtasida 1998 — 2000-yillarga moʻljallangan savdo-iqtisodiy hamkorlik prinsiplari toʻgʻrisida bitim; Oʻzbekiston Respublikasi Hukumati bilan Moldova Respublikasi Hukumati oʻrtasida soliq qonunchiligiga rioya etish masalalari boʻyicha hamkorlik va oʻzaro yordam toʻgʻrisida bitim; Oʻzbekiston Respublikasi Hukumati bilan Moldova Respublikasi Hukumati oʻrtasida ishlab chiqarish kooperatsiyasi toʻgʻrisida bitim. 2. Bosh vazir oʻrinbosarlari, tashqi ishlar vaziri Oʻzbekiston Respublikasining mazkur bitimlarda nazarda tutilgan majburiyatlari oʻz vaqtida bajarilishi ustidan nazoratni taʼminlasinlar.
NATO HUZURIDA OʻZBEKISTON RESPUBLIKASI MISSIYASINI OCHISH HAQIDA
(resolution, 2024-08-30)

Yevroatlantika hamkorlik Kengashi va “Tinchlik uchun hamkorlik” dasturi doirasida Oʻzbekiston Respublikasi va NATO oʻrtasida hamkorlikni yanada rivojlantirish maqsadida Vazirlar Mahkamasi qaror qiladi: 1. Bryussel shahrida (Belgiya qirolligi) NATO huzurida Oʻzbekiston Respublikasi Missiyasi taʼsis etilsin. 3. Oʻzbekiston Respublikasi Moliya vazirligi shtatning butlanishiga qarab xarajatlar smetasiga muvofiq 1998-yil uchun zarur mablagʻlar ajratsin. 4. Oʻzbekiston Respublikasi Tashqi ishlar vazirligi va Mudofaa vazirligi bir oy muddatda shtat jadvaliga muvofiq Missiyaning diplomatik xodimlari tarkibini butlash uchun nomzodlar boʻyicha takliflar kiritsinlar. 5. Oʻzbekiston Respublikasining Belgiya qirolligidagi elchisi NATO huzuridagi Oʻzbekiston Respublikasi Missiyasi rahbari etib tayinlansin.
Oʻzbekiston Respublikasi Markaziy banki va tijorat banklaridan kompyuterlar va ularning jihozlarining Xalq bankiga oʻtkazilishi toʻgʻrisida
(resolution, 2021-02-22)

Xalq banki boʻlimlarini koʻp tarmoqli bankka aylantirish, joylarda aholiga qulay bank xizmati turlarini koʻpaytirish va sifatini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Markaziy banki va tijorat banklari oʻz ehtiyojlaridan ortiqcha boʻlgan kompyuterlari va ularning jihozlarini oʻz balanslaridan Xalq banki balansiga bepul oʻtkazish toʻgʻrisidagi takliflari maʼqullansin. 2. Oʻzbekiston Respublikasi Markaziy banki va tijorat banklari kompyuterlari va ularning jihozlarini oʻz balanslaridan Xalq banki balansiga bir oy muddatda belgilangan tartibda ilovadagi roʻyxat boʻyicha bepul oʻtkazishni taʼminlasinlar. 3. Tijorat banklarining bepul berilgan kompyuterlari va ularning jihozlarining balansi qoldiq qiymatini oʻz xarajatlari hisobidan qoplashga ruxsat berilsin va bu xarajat soliq toʻlanadigan bazani aniqlashda hisobga olinsin. 4. Bepul olingan kompyuterlar va ularning jihozlarining qiymati Xalq bankida soliq obyekti boʻlib hisoblanmasin.
HUKUMATLARARO BITIMLARNI TASDIQLASH TOʻGʻRISIDA
(resolution, 1998-05-27)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Tasdiqlansin: Oʻzbekiston Respublikasi Hukumati bilan Qozogʻiston Respublikasi Hukumati oʻrtasida Oʻzbekiston Respublikasi va Qozogʻiston Respublikasi avtomobil va temir yoʻl magistrallari boʻyicha borayotganda yoʻlovchi, yuk va bagajlarni tranzit tashish, ularning saqlanishini va xavfsizligini taʼminlash toʻgʻrisidagi Bitim; Oʻzbekiston Respublikasi Hukumati bilan Qozogʻiston Respublikasi Hukumati oʻrtasida avtomobil yoʻllarining ayrim uchastkalaridan foydalanish toʻgʻrisidagi Bitim. 2. Vazirlar Mahkamasining 1997-yil 3-sentabrdagi 422-son qarori 1-bandining uchinchi xatboshi oʻz kuchini yoʻqotgan deb hisoblansin. 3. Oʻzbekiston Respublikasi Bosh vazirining oʻrinbosarlari va Tashqi ishlar vazirligi Oʻzbekiston Respublikasining mazkur Bitimlar boʻyicha majburiyatlari oʻz vaqtida bajarilishi ustidan nazoratni taʼminlasinlar.